# Айдар Җаббаров

Айдар Җаббаров, Айдар Тәлгать улы Җаббаров (Җәббаров) (1991 елның 10 июле, СССР, РСФСР, ТАССР, Яр Чаллы) ― драма театры актёры һәм режиссер, 2017 елдан Галиәсгар Камал исемендәге Татар дәүләт академия театры режиссеры, Дамир Сираҗиев тисемендәге (2017), «Тантана» (2019), Яшь мәдәният эшлеклеләре өчен Россия Федерациясе Президенты (2023) премияләре лауреаты, «Алтын битлек» театр премиясе номинанты (2019).

# Айдар Җаббаров
## Тәрҗемәи хәле

1991 елның 10 июлендә Яр Чаллы шәһәрендә туган. Актер һөнәре белән кызыксыну Чаллыда мәктәптә укыганда ук башланган. Чаллының 18нче бистәсендә театр мәктәбендә 7 ел шөгыльләнгән (Динар Хөснетдинов белән бергә укыган), диплом алгач, ике ел спектакльләрдә уйнап йөргән. Казан театр училищесына Рәшит Заһидуллин курсына укырга кергән, беренче уку елыннан соң (Рәшит Заһидуллин киткәч), курсның җитәкчесе булып Фәрит Бикчәнтәев кала. 2012 елда Казан театр училищесының актерлык факультетын (Ф. Р. Бикчәнтәев курсы), 2018 елда РАТИ ― ГИТИСның режиссерлык факультетын (С. В. Женовач остаханәсе) тәмамлаган. Диплом алды спектакле (2017) ― Хәсән Туфан турында «Агыла да болыт агыла...», диплом спектакле ― Гаяз Исхакый прозасы буенча «Тормышмы бу?» спектакле.
2012―2013 елларда (ГИТИСка укырга кергәнче) Галиәсгар Камал исемендәге Татар дәүләт академия театрында актер булып хезмәт иткән.
Спектакльләр куюдан тыш, А. Җаббаров театр педагогикасында да үз көчен сынап карый: Казан мәдәният институтында Ф. Р. Бикчәнтәев курсында икенче укытучы, ГИТИСның режиссёр факультетында укытучы булып эшли.

# Айдар Җаббаров
## Куйган спектакльләре
### ГИТИС

* 2016 ― «Эт йөрәге» (М. Булгаков буенча)

# Айдар Җаббаров
## Куйган спектакльләре
### Ленсовет исемендәге театр (Санкт-Петербург)

* 2017 ― «Качкын» (Л. Н. Толстойның «Казаки» әсәре буенча)

# Айдар Җаббаров
## Куйган спектакльләре
### А. П. Чехов исемендәге театр (Мәскәү)

* 2019 ― «Ак төннәр» (Ф. М. Достоевский әсәре буенча)

# Айдар Җаббаров
## Куйган спектакльләре
### Современник (Мәскәү)

* 2019 ― «Соловьев һәм Ларионов» (Е. Г. Водолазкин әсәре буенча)

# Айдар Җаббаров
## Куйган спектакльләре
### Вахтангов театры

* 2020 ― «Балык мәхәббәте» (А. П. Чехов әсәре буенча)
* 2023 ― «Попрыгунья» (А. П. Чехов әсәре буенча)

# Айдар Җаббаров
## Куйган спектакльләре
### Буа театры

* 2021 ― «Үкенү» (Искәндәр Сираҗи повесте буенча)

# Айдар Җаббаров
## Куйган спектакльләре
### Әтнә театры

* 2022 ― «Алмачуар» (Г. Ибраһимов әсәре буенча)

# Айдар Җаббаров
## Куйган спектакльләре
### Әлмәт театры

* 2022 ― «Ул әле өйләнмәгән иде» (Г. Исхакый әсәре буенча)

# Айдар Җаббаров
## Куйган спектакльләре
### Камал театры

«Проза әсәрләрен үзенчәлекле итеп сәхнәгә куюы белән танылган, төгәл итеп кастинг үткәрә белә торган режиссер».
* 2017 ― «Агыла да болыт агыла» (Хәсән Туфан, Туфан Миңнуллин; шигъри спектакль)
* 2018 ― «Тормышмы бу?» (Гаяз Исхакый әсәре буенча)
* 2019 ― «Санаулы кичләр» (Александр Володинның «Пять вечеров» пьесасы буенча)
* 2021 ― «Театр & Музыка. Яхин» (композиторның тууына 100 ел тулуга багышланган музыкаль-театраль тарих)
* 2020―2021 ― «Хуш, авылым», «Хуш ,авылым. Хыял» (документаль спектакль)
* 2022 ― «Көл» (Коки Митаниның «Көлке академиясе» пьесасы буенча)
* 2022 ― «Рәшә» (Әмирхан Еники әсәре)
* 2024 — «Әлфия Авзалова. Мәңгелек юл...» музыкаль байопигы.
* Заманча драматургиядә үземә якын пьесалар тапмыйм. Проза белән эшләүдән үземә ләззәт алам. Текстны сәхнә әсәренә әверелдерү миңа энергия бирә. Әзер текст белән эшләүгә караганда эзләнү кызыгракАйдар Җаббаров

# Айдар Җаббаров
## Бүләкләре, мактаулы исемнәре

* 2017 ― Дамир Сираҗиев премиясе ― «иҗат дебюты — Г. Камал исемендәге Татар дәүләт Академия театрында «Агыла да болыт агыла...» (Хәсән Туфан, Туфан Миңнуллин) спектаклен куйганы өчен»
* 2019 – «Алтын битлек» театраль премиясе номинанты (6 номинациядә, ш. и. «Иң яхшы режиссер эше» һәм «Зур формадагы иң яхшы спектакль» номинацияләрендә) ― Гаяз Исхакый прозасы буенча 2018 елда Камал театрында куйган «Тормышмы бу?» спектакле өчен
* 2019 – «Тантана» премиясе ― «Ел вакыйгасы» номинациясендә Гаяз Исхакый прозасы буенча Камал театрында куйган «Тормышмы бу?» спектакле өчен
* 2023 ― Яшь мәдәният эшлеклеләре өчен Россия Федерациясе Президенты премиясе ― Ватан театр сәнгате үсешенә керткән өлеше өчен

# Айдар Җаббаров
## Шәхси тормышы

Өйләнгән. 2024 елның 4 октябрендә никах укыткан. Хатыны Эльвина Насыйбуллина, Казан театр училищесын тәмамлаган.